Al llarg de 2017 ja van **46 les dones** assassinades a mans de les seues parelles o ex parelles, i com diuen les notícies sobre aquests assassinats, en molts casos no s'havien produït denúncies prèvies. Anem a analitzar aquesta afirmació, quan s'insisteix que **no s'havien posat denúncies prèvies**, es vol dir que la dona no havia patit violència fins a aquell moment? Per ventura aquest fet ens llava la consciència i ens fa sentir-nos menys culpables de la indefensió que pateixen les dones víctimes de violència de gènere? Davant el repunt dels assassinats de dones**, es creen comissions per a determinar les causes d'aquests assassinats**, de debò necessitem analitzar i nomenar comissions per a determinar per què els home assassinen les dones que són o han sigut les seues companyes? No és necessari fer estudis per tal d’entendre que l'origen d'aquests assassinats està en el patriarcat i en el concepte de possessió que molts homes tenen de les dones.

Anem una mica més enllà: pretenem que dones que viuen en un entorn de violència denuncien al seu maltractador quan aquest fet els va a suposar deixar en mans d'aquesta persona a les seues filles i fills? Tenint en compte que, en el que va d'any, han sigut assassinats pels seus pares, durant el règim de visites imposat pels tribunals, 11 xiquetes i xiquets, podem preguntar-nos, doncs, quina mare va a separar-se de la seua parella si sap que això va a suposar deixar les seues criatures en mans d'un maltractador i que aquell pot dur a terme certes amenaces, en molts casos repetides al llarg d'anys de sofriment, advertiments del tipus: “com em deixes, atempte a les conseqüències, no tornaràs a veure als teus fills i filles”. La mare sap que, almenys si està ella davant, pot evitar que aquell maltractador execute aquestes amenaces.

El Govern i col·lateralment la Justícia, no estableix les mesures necessàries per a la seua protecció, ja que quan dones com María, Juana, Susana, etc. han fet un pas al capdavant, i han abandonat al seu maltractador, s'han trobat amb un Poder Judicial que no compleix amb la legislació vigent, doncs no oblidem que no són aquelles les que incompleixen les lleis, sinó que ho fan aquells jutges i jutgesses que no tenen en compte la Llei Orgànica 1/2004, de 28 de desembre, de Mesures de Protecció Integral contra la Violència de Gènere en l’ Article 65. *De les mesures de suspensió de la pàtria potestat o la custòdia de menors i en l'Article 66. De la mesura de suspensió del règim de visites, estada, relació o comunicació amb els* ***menors* dictaminen la supressió de la pàtria potestat, la custòdia o la supressió del règim de visites** i en elles s'arreplega textualment: *“adoptarà les mesures*

*necessàries per a garantir la seguretat, integritat i recuperació dels menors i de la dona, i realitzarà un seguiment periòdic de la seua evolució.”* Les dones es revelen davant sentències contràries a aquesta llei perquè quina mare vol deixar voluntàriament les seues criatures en mans d'un maltractador?

Fa falta formació específica i una especial sensibilització sobre el tema per a totes les persones que han de treballar amb dones que pateixen violència masclista, no solament en el Poder Judicial (judicatura, fiscalia, advocacia, etc.) sinó també entre les treballadores socials i personal mèdic, dels cossos de seguretat i totes les persones implicades en l'aplicació de mesures integrals contra la violència cap a les dones. Perquè **que se senten protegides i còmodes és fonamental.**

S'ha aprovat **el Pacte d'Estat Contra la Violència de Gènere**, però malgrat l'alegria inicial de les associacions feministes, no deixa de ser un “consens de mínims” , i encara que hi ha hagut unanimitat entre tots els grups parlamentaris, aquest document té més d'informe que de pacte i queden molts interrogants sobre qüestions clau que han quedat fora.

Esperem que el Pacte no quede en una declaració d'intencions i que en el seguiment del mateix no es deixe fora a les organitzacions de dones i feministes. Esperem també que les partides pressupostàries siguen suficients i que s'incloguen tots els supòsits de violències masclistes contemplats en el Conveni d'Istanbul. **Falta que l'eradicació de les violències contra les dones siga prioritari en les agendes polítiques, ja que solament així serà possible la seua eliminació.**

**És el mateix Estat i les seues institucions qui falla en la prevenció i eradicació de la violència contra les dones, no les dones**

**PER AQUEST MOTIU, CONTRA LA VIOLÈNCIA INSTITUCIONAL, JUSTÍCIA PER A TOTES.**

*Organització de Dones Confederació Intersindical*

*25 de novembre de 2017*